
 ՀՀ 2026թ. պետական բյուջեով ՀՀ վարչապետի աշխատակազմի «1136 ՀՀ վարչապետի լիազորությունների իրականացման ապահովում» ծրագրի «11001 Ծառայությունների, ծրագրերի համակարգում» միջոցառման շրջանակներում՝ ՀՀ կառավարության 2025 թվականի  նոյեմբերի 27-ի N 1712-Լ որոշման համաձայն պետական կառավարման համակարգի առանձին մարմինների կատարողականի գնահատման և դրա հիման վրա խրախուսման հետևանքով աշխատակիցների միջին ամսական ախատավարձի բարձրացման և 2026 թվականի հուլիս-օգոստոս ամիսներին Կառավարության կազմի փոփոխությամբ պայմանավորված աշխատակազմում աշխատակիցների ընդունում ազատումների հետևանքով «4111 Աշխատողների աշխատավարձեր և հավելավճարներ» տնտեսագիտական դասակարգման հոդվածում առաջացել է լրացուցիչ ֆինանսական միջոցների ներգրավման անհրաժեշտություն: 
Վարչապետի աշխատակազմի կողմից իրականացվող ծրագիր/միջոցառումների շրջանակներում նախատեսված կարիքների վերանայման արդյունքում ՀՀ 2026թ. պետական բյուջեով հաստատված «1033 Աջակցություն հասարակական և այլ կազմակերպություններին» ծրագրի «11003 Աջակցություն հասարակական կազմակերպություններին» միջոցառմամբ աջակցության տրամադրման պահանջ չի առաջացել և միջոցառման շրջանակներում պայմանագրեր չեն կնքվել: 
Վերոգրյալից ելնելով, ՀՀ վարչապետի աշխատակազմի բնականոն գործունեության ապահովման և առաջնահերթություների վերանայման արդյունքում առաջարկվում է կատարել վերաբաշխում՝ նվազեցնել «1033 Աջակցություն հասարակական և այլ կազմակերպություններին» ծրագրի «11003 Աջակցություն հասարակական կազմակերպություններին» միջոցառմանը հատկացված 41,813.0 հազար դրամը և ավելացնել «1136 ՀՀ վարչապետի լիազորությունների իրականացման ապահովում» ծրագրի «11001 Ծառայությունների, ծրագրերի համակարգում» միջոցառման «4111 Աշխատողների աշխատավարձեր և հավելավճարներ» տնտեսագիտական դասակարգման հոդվածին:
Նախագծով նաև առաջարկվում է մինչև տարեվերջ կանխատեսվող ծախսերն իրականացնելու նպատակով ՀՀ կառավարության պահուստային ֆոնդից ՀՀ վարչապետի աշխատակազմին հատկացնել 62,184.7 հազ. դրամ, որից 40,544.0 հազ. դրամը՝ 1136 ՀՀ վարչապետի լիազորությունների իրականացման ապահովում» ծրագրի «11001 Ծառայությունների, ծրագրերի համակարգում» միջոցառման «4222 Արտասահմանյան գործուղումների գծով ծախսեր» հոդվածին, իսկ 21,640.7 հազ. դրամը՝ նույն ծրագրի «12006 Պետական սեփականություն հանդիսացող կառույցների ու տարածքների պայմանների բարելավման ապահովում» միջոցառմանը:
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2026-2031 թթ. Ծրագիր, ոլորտային և/կամ այլ ռազմավարություն 
Նախագիծը կապ չունի ռազմավարական փաստաթղթերի՝ Հայաստանի վերափոխման ռազմավարություն 2050, Կառավարության 2026-2031թթ. ծրագրի, ոլորտային և/կամ այլ ռազմավարությունների հետ:
